เกาหลีใต้เผยผลผลิตภาคอุตสาหกรรมเดือนพ.ย.หดตัว 0.3%
เกาหลีใต้เผยผลผลิตภาคอุตสาหกรรมเดือนพ.ย.หดตัว 0.3%
30 ธ.ค. 2558

สำนักงานสถิติแห่งเกาหลี (Statistics Korea) เปิดเผยว่า ผลผลิตภาคอุตสาหกรรมเดือนพ.ย.ปรับตัวลดลง 0.3% เทียบรายปี เนื่องจากส่งออกซบเซาหลังอุปสงค์ทั่วโลกอ่อนแรง โดยเกาหลีใต้นั้นเป็นประเทศที่พึ่งพาการส่งออกไปต่างประเทศเป็นสัดส่วนที่ค่อนข้างสูง
เมื่อเทียบเป็นรายเดือนแล้ว ผลผลิตภาคอุตสาหกรรมปรับตัวลดลง 2.1% ซึ่งหนักสุดในรอบหลายเดือน
ก่อนหน้านี้ กระทรวงการค้า อุตสาหกรรมและพลังงานเกาหลีใต้เปิดเผยว่า ยอดส่งออกเดือนพ.ย.ลดลง 4.7% สู่ระดับ 4.443 หมื่นล้านดอลลาร์สหรัฐ เมื่อเทียบรายปี ซึ่งเป็นการปรับตัวลงติดต่อกันเป็นเดือนที่ 11